ΓΡΑΠΤΗ ΕΡΩΤΗΣΗ E-4221/97 υποβολή: Karin Jφns (PSE) προς την Επιτροπή (21 Iανουαρίου 1998)

Θέμα: Σύνδεση της ανάθεσης κρατικών παραγγελιών στην υποχρέωση των επιχειρήσεων για τη λήψη μέτρων σχετικά με την ίση μεταχείριση ανδρών και γυναικών

1. Μπορεί η Επιτροπή να αναφέρει ευρωπαϊκές νομικές πράξεις, που εμποδίζουν την σύνδεση της ανάθεσης δημόσιων παραγγελιών με την υποχρέωση για τους εντολοδόχους να λαμβάνουν συγκεκριμένα μέτρα για την ίση μεταχείριση ανδρών και γυναικών στις επιχειρήσεις τους, εάν εξασφαλίζεται στις εν λόγω επιχειρήσεις έχουν τη δυνατότητα ελεύθερης λήψης μέτρων προς όφελος του υποεκπροσωπουμένου φύλου από ένα συγκεκριμένο κατάλογο (μεταξύ άλλων περαιτέρω και συνεχή δυνατότητα εκπαίδευσης, προτιμησιακή προαγωγή με ίσα προσόντα, αύξηση του επιπέδου επιμόρφωσης, προτιμησιακή πρόσληψη μετά από επιτυχή περάτωση περιόδου εκπαίδευσης, επιχειρησιακές προσφορές όσον αφορά την παιδική μέριμνα, προσφορά δυνατότητας μερικής απασχόλησης ακόμη και σε ηγετικές θέσεις κλπ.);

2. Για την περίπτωση όπου σύμφωνα με την άποψη της Επιτροπής ευρωπαϊκές νομικές πράξεις απαγορεύουν μιά παρόμοια σύνδεση στον σημερινό νομικό χώρο: αναγνωρίζει η Επιτροπή, ότι σύμφωνα μετά την θέση σε ισχύ της τροποποιηθείσας στο Άμστερνταμ Συνθήκης και ιδιαίτερα του νέου άρθρου 141 (πρώην άρθρο 119) υφίσταται ανάγκη για περαιτέρω επεξεργασία των εν λόγω ευρωπαϊκών νομικών πράξεων;

3. Προτίθεται η Επιτροπή μετά την θέση σε ισχύ της νέας Συνθήκης να αναλάβει παρόμοιες πρωτοβουλίες;

Απάντηση του κ. Flynn εξ ονόματος της Επιτροπής (9 Μαρτίου 1998)

Οι οδηγίες περί κρατικών προμηθειών ((Οδηγία 93/36/ΕΟΚ του Συμβουλίου της 14ης Ιουνίου 1993 περί συντονισμού των διαδικασιών για τη σύναψη συμβάσεων δημοσίων προμηθειών, ΕΕ L 199 της 9.8.1993 Οδηγία 93/37/ΕΟΚ του Συμβουλίου της 14ης Ιουνίου 1993 περί συντονισμού των διαδικασιών για τη σύναψη συμβάσεων δημοσίων έργων, ΕΕ L 199, 9.8.1993 Οδηγία 93/38/ΕΟΚ του Συμβουλίου της 14ης Ιουνίου 1993 περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των τηλεπικοινωνιών, ΕΕ L 199, 9.8.1993 Οδηγία 92/50/ΕΟΚ του Συμβουλίου της 18ης Ιουνίου 1992 για το συντονισμό των διαδικασιών σύναψης δημόσιων συμβάσεων υπηρεσιών, ΕΕ L 209, 24.7.1992 Οδηγία 89/665/ΕΟΚ του Συμβουλίου της 21ης Δεκεμβρίου 1989 για το συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων, ΕΕ L 395, 30.12.1989 Οδηγία 90/531/ΕΟΚ του Συμβουλίου της 17ης Σεπτεμβρίου 1990 σχετικά με τις διαδικασίες σύναψης συμβάσεων στους τομείς του ύδατος, της ενέργειας, των μεταφορών και των τηλεπικοινωνιών, ΕΕ L 297, 29.10.1990 Οδηγία 93/38/ΕΟΚ του Συμβουλίου της 14ης Ιουνίου 1993 περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των τηλεπικοινωνιών, ΕΕ L 199, 9.8.1993 Οδηγία 92/13/ΕΟΚ του Συμβουλίου της 25ης Φεβρουαρίου 1992 για το συντονισμό των νομοθετικών, κανονιστικών και διοικητικών διατάξεων σχετικά με την εφαρμογή των κοινοτικών κανόνων στις διαδικασίες σύναψης των συμβάσεων φορέων οι οποίοι λειτουργούν στους τομείς του ύδατος, της ενέργειας, των μεταφορών και των τηλεπικοινωνιών, ΕΕ L 76, 23.3.1992 )) δεν περιέχουν ειδικές διατάξεις σχετικά με την ισότητα ανδρών και γυναικών.

Η Επιτροπή εξέδωσε το 1996 ένα πράσινο βιβλίο περί κρατικών προμηθειών ((COM(96) 583 τελικό )), όπου περιγράφεται με περισσότερες λεπτομέρειες η ευρωπαϊκή νομοθεσία και δικαιοδοσία σχετικά με το παραπάνω ζήτημα. Τούτο δείχνει ότι οι οδηγίες ούτε εμποδίζουν αλλά ούτε ενθαρρύνουν θετικές ενέργειες υπέρ των γυναικών. Δεδομένων των απαντήσεων στο πράσινο βιβλίο, η Επιτροπή εξετάζει τώρα εάν τέτοιου είδους μέτρα πρέπει να λαμβάνονται υπόψη σε μεγαλύτερο βαθμό κατά τη σύναψη συμβάσεων κρατικών προμηθειών.